cyanic-selkie/wikianc huggingface dataset:
Fylkesvei 280 (Vestfold)
Veien starter i en rundkjøring som ligger ved den tidligere kommunegrensen mellom Stokke og Sandefjord.
Siden 2016 er veien del av fylkesvei 256 (Vestfold).
Kommuner og knutepunkter
Erstattet av europavei 18 (arm)
Kultur
Kultur (latin: colere eller cultura, «dyrke», «bearbeide» eller «kultivere») er et mye brukt, men vanskelig definert uttrykk med flere betydninger.
Kultur brukes spesielt for å betegne menneskelig aktivitet i samfunnet, til forskjell fra for eksempel natur. Kultur, i denne sammenhengen, er resultatene av en periodes, et samfunns eller en gruppes samlede åndelige og materielle virksomhet, ofte særlig om vitenskap, opplysning, kunst, litteratur eller religion. Kultur er også til en viss grad holdninger, verdier og normer som er rådende hos en viss gruppe mennesker eller en organisasjon. Kultur kan også anses som en foredlende prosess på det åndelige område hos et individ eller samfunn; syn som ligger til grunn for skikk og bruk.
Definisjoner
Det er nå vanlig å definere kultur som omfatter menneskenes åndelige og materielle aktiviteter og utvikling på tre forskjellige måter:
1. Det kvalitative, verdiorienterte eller humanistiske kulturbegrepet
Det forutsetter at det fins en kulturell verdimålestokk. Historisk har kulturbegrepet gjennomgått en endring fra en konkret betydning knyttet til vekst i naturen i overført betydning til å betegne det alminnelige åndelige utviklingsnivået i samfunnet som helhet
2. Det samfunnsvitenskapelige, kulturrelative eller beskrivende kulturbegrep
Ideer, normer og verdier i ulike samfunn må forstås på disse samfunnenes egne premisser, ikke ut ifra noen utenforstående kvalitativ målestokk. En idealistisk samfunnsvitenskapelig fagtradisjon vil bruke denne definisjonen: ''Kultur er det fellesskap av idéer, verdier og normer som et samfunn, dvs. en gruppe mennesker, har og som de forsøker å føre videre til den kommende generasjon''. Kultur er det som gjør kommunikasjon mulig er antropolog og statsviter, Thomas Hylland Eriksen sin tolkning av begrepet "kultur".
En materialistisk kulturhistorisk fagtradisjon vil bruke definisjonen: Med kultur forstår vi dels de materielle omgivelsene, som menneskene har bygd opp omkring seg, dels den åndelige arven i form av verbale tradisjoner, trosforestillinger, idéer, kunnskaper, normer mm som de erverver seg gjennom læring og tilpassing.
3. Det utvidete eller kulturpolitiske kulturbegrepet
Det nye kulturpolitiske kulturbegrepet eller det utvidede kulturbegrep har blant annet sin bakgrunn i en samfunnsvitenskapelig basert erkjennelse av at den tradisjonelle kulturen først og fremst er kulturen til en sosial elite.
Men etter hvert slo det synet igjennom at en moderne, demokratisk kulturpolitikk burde favne videre. Det burde omfatte kulturlivet til folk flest som det leves. Dette kan forstås som «kultursektoren», eller kultur som sosialt og institusjonelt felt og økonomisk sektor.
Kulturbegrepets historie
Kulturbegrepet er gammelt og svært sammensatt. Ordet har sin egen kulturhistorie.
De første spor av menneskelig kulturell aktivitet er funnet som rester av rituelle handlinger ved den såkalte Pytonslangesteinen i Botswana i Afrika og er datert til for 70,000 år siden.
Den første definisjonen skriver seg primært fra romersk humanisme. Æren for å ha forandret betydningen av cultura fra den faktiske dyrkningen av jorda til dyrkningen av menneskets indre vekst tilfaller oftest retorikeren Marcus Tullius Cicero som brukte uttrykket Cultura Animi, det vil si «dyrkingen av sjelen». Romerne hadde samtidig utviklet et kulturbegrep knyttet til dyrking av gudene – et ord vi i dag kjenner som kultus. Bakgrunnen for Ciceros definisjon er å finne i det greske ordet paideia, som har et vidt spekter av betydninger fra allmenn dannelse til barneoppdragelse. Dette ordet finner en ofte hos filosofen Platon.
Da renessansen kom, tok humanistene fatt i dette tankegodset og utviklet det videre. Det ble satt et skille mellom kultur og natur. Rousseau definerte kultur som «utviklet natur». Her tok man utgangspunkt i sammenligningen mellom menneskesjelen og en hage som måtte pleies og dyrkes. Kulturbegrepet hang nøye sammen med oppdragelsen, og pedagogen Comenius sammenlignet lærerens rolle med gartnerens. Dette har siden blant annet kommet til uttrykk i begreper som «Kindergarten» eller barnehage.
Johann Gottfried von Herder definerte kulturen noe annerledes. Han framsatte at alle nasjoner (altså folkegrupper) besatt hver sin kultur, eller sitt kulturelle uttrykk. Han ble dermed opphavet til begrepet «folkekultur», som skulle komme til å stå sentralt i nasjonalromantikken. Herder fastslo at ettersom alle folkeslag/nasjoner besitter hver sin kultur, har de også rett til å holde disse i hevd. Denne tanken ble viktig også i utformingen av tanken om nasjonalstaten på 1700-tallet.
Det kulturbegrepet vi kjenner har nådd oss fra Tyskland og romantikken der. I Frankrike snakket man primært om sivilisasjon, ikke om kultur. I Norge står også begrepet dannelse sentralt i denne sammenhengen. Victor Hugo skriver riktignok «Kultiver hodet på mannen, så slipper du å hogge det av».
Jonas L.A.
Jonas L.A. er en amerikansk komiserie for ungdom og barn som gikk på Disney Channel fra 2009 til 2010. Serien er med Jonas Brothers og handlet om brødrene Lucas og vennene deres i sommerferien. Brødrene var på ferie i sommerhuset i LA.
Than Shwe
Than Shwe (født 2. februar 1933 i Kyaukse i Burma) ledet militærdiktaturet i Burma gjennom sin rolle som formann for Det statlige freds- og utviklingsrådet (SPDC) og øverstkommanderende over landets militære styrker fra 1992 til 2011, da SPDC ble oppløst.
Biografi
Than Shwe begynte sin militær karriere i 1953 som armékadett, hvor han startet sin karriere ved å kjempe mot KNDO og karen-minoriteten i landet. Han ble vise armésjef i 1985 og var en av de 21 medlemmer av den militærjunta (SLORC — State Law and Order Restoration Council, fra 1997 kalt SPDC — State Peace and Development Council) som i 1988 avsatte den tidigere diktatoren Ne Win. Før maktovertakelsen i 1992 var han juntalederen Saw Maungs nærmeste mann.
Det valget som ble avholdt i 1990, og som Det nasjonale demokratiske forbund (NLD) under ledelse av Aung San Suu Kyi vant, ble først ignorert, men etter at Shwe kom til makt ble Aung San Suu Kyi satt i husarrest og valgresultatet ble erklært ugyldig også offisielt av den nye juntaen.
I 2005 lot Than Shwe avsette og arrestere landets statsminister, generalløytnanten og lederen for sikkerhetspolitiet, Khin Nyunt, som av mange ble oppfattet som juntaens sterke mann selv om han offisielt hadde en stilling rangert under Than Shwe og Muang Aye, vise senior general. Khin Nyunt ble idømt fengselsstraff på 44 år, i tillegg ble flere av hans slektninger idømt lange fengselsstraffer.
I 2006 lekket videofilmede bilder ut fra hans datter Thandar Shwes overdådige bryllupsfest med champagne, juveler og presanger for mange millioner amerikanske dollar.
Deep Harmony
Deep Harmony er et album av Tomra Brass Band, utgitt i 1994. Dirigenter på CD-en er Roy Newsome og Jan Petter Frostad. Gjesteartister på CD-en er gitarist Terje Rypdal og sanger Yngve Gåsøy.
Eksterne lenker
Tomra Brass Band
Melbourne shuffle
Melbourne shuffle er en dans som stammer fra Melbourne i Australia. Shuffling, som det også kalles, er en type rave og klubb-dans og oppstod på rave-fester på slutten av 1980-tallet. Dansen var stort sett en del av undergrunnsmiljøet i byen frem til midten av 2000-tallet.
Minitel
Minitel var en fransk onlineservice for teledata (fransk: Vidéotex) som var tilgjengelig via telefonnettet. Den blir ansett for å ha vært en av verdens mest suksessfulle onlinetjenester før World Wide Web.
Testing av Minitel begynte i 1978 i Bretagne og bredte seg til hele Frankrike i 1982 med hjelp av Poste, Téléphone et Télécommunications (PTT). Det ble utviklet en egen terminal med sort-hvit skjerm, tastatur og modem, som ble gitt bort til kundene. I Norge ble det gjort testforsøk med et minitel-prosjekt på Gjøvik, Lillehammer og Rjukan i Tinn kommune, der det ble delt ut et stort antall gratis terminaler. Disse byene kunne således kommunisere med hverandre via Minitel i prosjektet. Det norske prøveprosjektet var et forskningsprosjekt i regi av Teledirektoratet, og terminalene ble produsert av Alcatel STK i en norsk utgave, for øvrig omtalt i et hefte "Minitel i husstander : Minitelprosjektet på Rjukan og Lillehammer", utgitt av Televerkets forskningsinstitutt i 1992. På et tidspunkt ble det gjort forsøk på skolesamarbeid mellom Norge og Frankrike i franskundervisning, "Sans Passeport - telekommunikasjon med Minitel" i franskundervisningen.
I Minitels glansdager kunne man benytte seg av over 26 000 tjenester, hvorav en ikke uvesentlig del var chatterom med erotiske temaer. Man kunne også bestille varer, togbilletter, sjekke børskurser og telefonkatalogen samt ha en epostboks. Minitel toppet med over 25 millioner franske og belgiske brukere. I 2012 var det fremdeles 810 100 eksemplarer av Minitel i omløp. Lørdag den 30. juni samme år stengte allikevel tjenesten for godt.
Kawasaki Eliminator
Kawasaki Eliminator er en serie motorsykler fra den japanske produsenten Kawasaki. Den ble introdusert i 1985, og er siden blitt mye endret. Den finnes brukt i ulike størrelser (1000cc, 900cc,750cc, 600cc, 500cc, 400cc, 250cc, 175cc og 125cc), men selges nå primært som lettvekter.
125 cc utgaven, BN 125 og EL 125, er en cruiser sykkel med lavt tyngdepunkt og gode veiegenskaper. Toppfart er drøyt 100 km/t. Ustyrt med elektrisk startmotor, ikke kickpedal.
Motoren er av 4-takts type
Bremser: Hydraulisk skivebremse foran med 260 mm diameter på skiven Ekspanderende bremsesko bak, med 130 mm diameter i trommel.
Hjul: Spiler og krommede felgringer med aluminiums nav. Innerslanger Felg foran: 1,85" x 17" Felg bak: 2,75 x 15 Dekkdimensjoner: Foran: 90/90-17" 49P Bak: 130/90-15" 66P
Tørrvekt: 128 kg Setehøyde: 680 mm Hjulbase: 1 470 mm
Bensintank volum: 13 liter
Historikk. Eliminator 125 ble første gang produsert i 1997, da i Japan, men fra 1999 ble produksjonen flyttet til Thailand. I Thailand ble en solgt som BOSS (BN175) med 175cc sylindervolum, ellers ganske lik BN125. I India ble Eliminator 175 produsert i samarbeid med Bajaj og lansert i 2001. Denne sykkelen er svært lik de modellene som ble solgt i Norge og Europa. Men på grunn av høy pris ble Kawasaki motoren etter noen år byttet ut med Bajaj's egne motorer, og i dag (2012) selges den som en 220cc utgave i India. I Malaysia produseres den på lisens av Modenas fabrikken og kalles ikke Eliminator. De første BN125 ble solgt med ryggstø som standard utstyr, mens i dag selges de uten dette i England og USA. Tidlige modeller kom med et spesielt styre som ikke kan justeres på noen måte, mens nyere utgaver har justeringsmuligheter og et mer standard styre. Kawasaki ønsket å fase ut BN modellene i 2008, men på grunn av høy etterspørsel etter en slik motorsykkel i kjølvannet av finanskrisen, bestemte man seg for å gjenoppta produksjonen. I Thailand er den dog ikke lenger for salg fra 2011.
Sibbo storskogs nasjonalpark
Sibbo storskogs nasjonalpark (finsk: Sipoonkorven kansallispuisto, svensk: Sibbo storskogs nationalpark) er en nasjonalpark i Finland. Den ble opprettet 2. mars 2011. Den dekker deler av kommunene Helsingfors, Vanda og Sibbo.
Blant fuglearter som finnes i nasjonalparken kan nevnes lerkefalk, musvåk, gråspett og kattugle.
Parken er administrert av Forststyrelsen.
Engsoleie
Engsoleie, (Ranunculus acris, sørsamisk: lamsehke ) også kalt smørblomst, er en av de mer vanlige soleiene i Europa, den vokser helt opp til 2400 meters høyde. Den noe hårete planten med opp til meterhøye stengler, bærer blomster som blir om lag 25 mm i diameter. Den blomstrer fra mai til oktober og har fem overlappende gule blad i blomsten. Fruktemnet hos engsoleie er apokarp, dvs. at det består av mange deler med hvert sitt arr. Antallet pollenbærere er også stort og ubestemt. Bladene er tre- til fem-delte med store fliker.
Engsoleie er nasjonalblomsten på Færøyene, hvor den heter sólja.
Giftig
Når vi tar en frisk engsoleie, vil ranunculin fra snittet bli brutt ned til protoanetonin. Dette kan forårsake hudirritasjoner, og man bør derfor behandle planten med forsiktighet. Giften forsvinner ved tørking, så engsoleie i høy er ikke farlig. Dyr på beite unngår engsoleie, som derfor ofte blir stående som gule øyer på jordene.
Reproduksjon
Engsoleie pollineres trolig av mange ulike insekter, som f.eks. fluer, biller, humler og bier, siden den ikke har noen åpenbare tilpasninger til spesielle pollinatorgrupper. Når det gjelder forholdene for fjell-variantene av engsoleie, viste Ørjan Totland i sin doktoravhandling hvordan økologiske faktorer påvirker pollinerings- og reproduksjonsbiologien til alpine planter. Feltarbeidet skjedde på Finse, og Totland fant ut at fluer er de viktigste pollinatorene i dette området, men at temperaturen har stor betydning, da engsoleiene ikke mottar nok pollen til å befrukte alle frøanlegg fordi insektene ikke er aktive i kaldt vær.
Daichi Yamanaka
Daichi Yamanaka (født 1. mai 1990 i Kawakami) er en japansk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 36 på 1000 meter.
Personlige rekorder
Oppdatert pr 12. mai 2019.
Internasjonale mesterskap
Olympiske leker (Vinter) deltatt i to OL ved tre konkurranser.
Sprint-VM på skøyter deltatt en gang.
Junior-VM på skøyter deltatt i ett VM ved fire konkurranser.
Sammenlagt i Verdenscupen
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
Yamanaka har pêr mai 2022 ikke deltatt i verdenscupen siden 2019/20-sesongen.
Fylkesvei 4792
Fylkesvei 4792 går mellom Øvrabø og Nedstrand i Tysvær kommune. Veien er 3,3 km lang.
Frem til 2019 hadde veien betegnelsen fylkesvei 791.
Pseudogen
Et pseudogen er et gen som har blitt utsatt for en eller flere mutasjoner, og har dermed ingen funksjon. Pseudogener er biter av DNA som har vært utsatt for en mutasjon, slik at de ikke lenger er i stand til å uttrykke gener, eller kode for proteiner. Mutasjonen kan være av typen frameshift, plutselige stopkodoner, disfunksjonell transkripsjon eller hindring av å kode RNA. Slike pseudogener, som ikke lenger er funksjonelle deler av DNA, går derfor ofte under kategorien junk-DNA eller skrap DNA, men de trenger ikke nødvendigvis ha introner eller promotorer. De som ikke har introner eller promotorer blir kalt prosesserte pseudogener. Pseudogener likner veldig på funksjonelle gener, nettopp fordi det er her de har sitt opphav. De kan derfor være vanskelig å finne i DNA.
Selv om psudogener har homologe sekvenser med funksjonelle gener, er de ikke kompatible nok til å kunne uttrykke endeproduktet av transkripsjon eller translasjon.
Et eksempel på pseudogener er homologe sekvenser til α og β polypeptidene i hemoglobin. Disse liner på det funksjonelle α og β hemoglobinet, men avviker i noen seter av base par og blir ikke transkribert fordi de inneholder et internt stop kodon.
Ettersom pseudogener ikke koder for noen funksjonelle gener, gjør heller ikke mutasjoner som oppstår her, innvirkning på organismen. Pseudogener er derfor brukt for å estimere den nøytrale mutsjonsraten.
Haram
Haram er en tidligere og en framtidig kommune på Sunnmøre i Møre og Romsdal, som ved nedleggelsen i 2020 hadde 9,302 innbyggere. Den grenset i øst mot Vestnes og i sørøst mot Skodje. Over Grytafjorden i sør lå Ålesund kommune, og mot vest lå øykommunen Giske. Mot nord i Harøyfjorden var kommunene Sandøy og Midsund. Kommunesenteret i Haram var Brattvåg, med innbyggere per. Kommunen hadde mye industri, der de største bedriftene var VARD (tidligere STX) i Brattvåg, Søvik og Tennfjord, og Rolls-Royce i Brattvåg og på Longva. På grunn av mangel på arbeidskraft hadde den lokale industrien importert arbeidskraft, hovedsakelig polakker. Haram kommune hadde eget ungdomsråd, som var barn og unges talerør i kommunestyret.
Kommunens grenser ble vesentlig endret i 1965 da størstedelen av gamle Haram kommune, Nordre Borgund og brorparten av gamle Vatne kommune ble sammenslått. Den nordligste delen som lå på Harøya ble lagt til Sandøy kommune.
Fra 1. januar 2020 ble Haram kommune en del av nye Ålesund kommune, sammen med kommunene Sandøy, Skodje og Ørskog.
I 2022 søkte Ålesund kommune om å bli delt slik at Haram kommune blir opprettet på nytt fra 1. januar 2024, med unntak av kretsene Vatne/Tennfjord og Søvik/Grytastranda som blir værende i Ålesund.
Klima
Klimaet påvirkes av Golfstrømmen
Haram kommune
Kommunen hadde sitt administrasjonssentrum i Brattvåg.
Kommunen tilhørte Sunnmøre tingrett.
Tettsteder
Kommunen hadde fire tettsteder: Brattvåg, Vatne, Søvik og Austnes, med henholdsvos 2 390, 2 104, 718 og 381 innbyggere (2016).
Samferdsel
Skipstrafikken følger skipsleia langs norskekysten over Lepsøyrevet som deler seg ved Rødholmen i en del mot Molde og Romsdalen og hovedleia videre nordover.
Innløp fra havet til leia går igjennom de øst-vestgående åpne fjordene Vigrafjorden, Haramsfjorden og Nogvafjorden og Fjørtoftfjorden. Større fartøy som ikke kan gå over Lepsøyrevet bruker disse.
Kirkelig inndeling
Kommunen tilhører Nordre Sunnmøre prosti og har fem sogn Brattvåg, Hamnsund, Haram, Fjørtoft og Vatne
Liste over kirker i Møre og Romsdal lister kirkebygg i Den norske kirke og andre kristne kirkebygg i Møre og Romsdal.
Politikk
Liste over ordførere i Haram
Kultur
Ute på Nordøyane og Hildrestranda snakka mange eldre folk Halvemål fram til rundt 1970, og bruker mej som første person flertal istedenfor øss eller oss.
Tusenårssted
Kommunens tusenårssted er Haram gamle kirkegård. Denne ble nedlagt da Haram kirke ble flyttet i 1838.
I Brattvåg ligger kulturhuset Ingebrigt Davik-huset
Lokalavis
Avisa Haramsnytt som dekker Haram og Sandøy, kommer ut i Brattvåg.
Elizabeth Peña
Elizabeth Peña (født 23. september 1961 i New Jersey, død 14. oktober 2014 i Los Angeles ) var en amerikansk skuespillerinne.
Hennes far var en cubanskfødt skuespiller, forfatter og regissør som var med-grunnlegger av Latin American Theatre Ensemble som organiserte teater-oppsetninger for latinamerikanske skuespillere. Peña ble uteksaminert fra New Yorks High School of Performing Arts i 1977. Peña hadde en gjesterolle i den attende episoden av TV-serien Numb3rs, sesong to, der hun spilte rollefiguren Sonya Benavides. Peña er også kjent for å ha medvirket i I Married Dora, en situasjonskomedie som varte i bare tretten episoder i 1987. Peñas første ekteskap, med William Kibler, endte i skilsmisse i 1988. Hun giftet seg deretter med en snekker, Hans, i 1994. De fikk to barn: en datter, Fiona, og en sønn, Kaelan.
Erling Pedersen
Erling Pedersen (født 15. januar 1947 i Romsdalen) er en norsk forfatter og dramatiker. Pedersen er utdannet og har arbeidet som lærer fram til 1980, da han ble forfatter på heltid. Han debuterte som forfatter i 1972, med novellesamlingen Rottenes konge. Hans første dramatiske verk var Vesla, oppført i Fjernsynsteatret i 1981. Han er oversatt til flere språk. Pedersen flyttet til Hedrum (nå en del av Larvik kommune) som lærer i 1973.
Han var redaktør i Radio Larvik fra 1988-1989.
Pedersens gjennombrudd hos kritikere og publikum kom med Skredesyklusen – Din plass på jorda (1981), Solregn over Skrede (1991), Smaken av jern (1998) og Brødre (2001). Sagaen om Skrede er en historisk romanserie og slektskrønike som setter livet til småkårsbønder fra Nordvestlandet i det 20. århundre i perspektiv, og tar dermed mål av seg til å fylle et stort hull i den norske proletarlitteraturen.
MF «Samband»
MF «Samband», nå MF «Samba», er et bilferge bygget i 1967. Fergen gikk i rutefart for Hardanger Sunnhordlandske Dampskipsselskap (HSD).
Fra 1967 til 1997 gikk M/F «Samband» på strekningen Langevåg-Buavåg-Mosterhamn-Valevåg.
Liste over fylker i Michigan
Det er 83 fylker (counties) i den amerikanske delstaten Michigan:
Ala Lompolo
Ala Lompolo, eller Ala Lombolo, er en grunn, drøyt 25 hektar stor myrsjø, like sør for Kiruna, og like ved bebyggelsen Lombobo strand. Sjøen er Norrbottens läns mest forgiftede innsjø.
Litt lenger nord ligger innsjøen Yli Lompolo.
Dyreliv
Det biologiske mangfoldet i Ala Lompolo er marginalt og begrenset på grunn av dens kraftige forurensninger og til dels oksygenfrie tilstand. Livet på sjøbunnen domineres av fjærmygglarver, men det er også ertemuslinger og vannmidder der.
Det ser ut til at større fisk har vært fraværende fra sjøen en betydelig tid. På begynnelsen av 1990-tallet ble det gjennomført fiske på sjøen med tanke på prøvetakninger, men det ble ikke fanget fisk der, til tross for gjentatte forsøk. Tidligere hadde blant annet større ørreter og røyer svømt i innsjøen. Småfisk, trolig nipigget stingsild, finnes derimot fortsatt, både i innsjøen og i Luossajoki.
Fuglefaunaen er mangeartet, i motsetning til de ovennevnte. Mange fugler hekker og hviler i det grunne vannet, deriblant horndykker, toppand, siland og hettemåke.
Forurensning
Bunnsedimentet inneholder høye verdier av diverse tungmetaller, spesielt kvikksølv; 230 kg ligger på bunnen, og innsjøen har tatt stor skade av dette. Utover kvikksølv beregnes sedimentet å inneholde ti tonn zink, tre tonn kobber, 1,6 tonn bly, ett tonn molybden og 33 kg kadmium. Det er ikke helt klart hvor kvikksølvet kommer fra, LKABs tidligere anvendelse av kvikksølvsalter ved malmanalyser er en mulig årsak. I tillegg er det 17 000 ustabile granater i innsjøen, som Sveriges forsvar dumpet en gang på 1950-tallet, samt høye verdier av PCB.
De ekstreme forurensningene i Ala Lompolo har ført til at blant annet fjærmygg har utviklet tydelig misdannede munndeler.
Tiltaksmuligheter
Sanering av Ala Lompolo er aktuelt, da sjøen er kilde for elver som blir tatt opp av Torneälven, noe som påvirker hele vannsystemet nedstrøms. For høye verdier av kvikksølv er konstatert i blant annet gjedde i Jukkasjärvi siden begynnelsen av 1990-tallet.
Prestfjorden
Prestfjorden er en fjord mellom Langøya i øst og Skogsøya i vest i Øksnes kommune i Nordland. Fjorden starter på sørsiden av Gåsøya i nord og strekker seg 9,5 kilometer sørover langs østsiden av Skogsøya til Reinøya.
Høydalen er ei bygd som ligger på østsiden av fjorden, og litt lenger sør ligger tettstedet Myre, som er administrasjonssenteret i Øksnes kommune. Tettstedet ligger delvis på Sommarøya som ligger i fjorden. På Skogsøya er det få bosetninger langs fjorden. I sør holder fjorden fram til Steinlandsfjorden og Romsetfjorden.
Robert Loggia
Salvatore «Robert» Loggia (1930–2015) var en amerikansk skuespiller.
Han medvirket i over 230 film- og TV-produksjoner.
Loggia hadde italiensk opphav og vokste opp i bydelen Staten Island i New York. Han utdannet seg som journalist i 1951. I løpet av 1950-årene styrte han inn mot en skuespillerkarriere. Han filmdebuterte i 1956 i Somebody Up There Likes Me, hvor han hadde en liten birolle. Fra 1958 til 1960 hadde ha en rolle tv-serien Disneyland. Han har etter det gjort seg bemerket som gjestespiller i TV-serier som Columbo, Starsky and Hutch, Charlie's Angels, The Rockford Files, Magnum, P.I., Frasier, Dharma & Greg, The Sopranos og Oliver Stones Wild Palms.
Han spilte også teater, og scenedebuterte på Broadway i stykket The Man with the Golden Arm i 1955.
Han mottok en Saturn Award for rollen han gjorde i filmkomedien Big (1988).
Sunclass Airlines
Sunclass Airlines A/S (tidligere Thomas Cook Airlines Scandinavia) er et dansk charterselskap som driver chartertrafikk fra Norge, Sverige, Danmark og Finland. Selskapet er tilknyttet Ving Group, en nordisk turoperatør. Dem og Ving Group var en del av Thomas Cook Group frem til 23. desember 2019 da den norske investoren Petter Stordalen og Strawberry Group omdøpte selskapet til Sunclass Airlines.
Historie
Flyselskapets røtter går tilbake til to flyselskaper: Conair of Scandinavia, eid av danske Spies Group, og Scanair, av svenske SLG - Scandinavian Leisure Group. Det ble dannet da de to charterselskapene ble slått sammen og ble etablert 1. januar 1994 som Premiair A/S.
I 1994 ble SLG kjøpt opp av Airtours, 1. mai 2002, flyselskapet ble omdøpt til MyTravel Airways A/S (MyTravel Airways Scandinavia).
I mai 2008, etter at MyTravel Group ble kjøpt opp av Thomas Cook Group, ble flyselskapet omdøpt til Thomas Cook Airlines Scandinavia.
23. september 2019 ble Thomas Cook Group plc satt under administrasjon og sluttet å handle med umiddelbar virkning etter å ha mislyktes i å sikre 200 millioner pund i nødfinansiering. Dette førte til at flyselskapet først innstilte driften, men har siden gjenopptatt flyvninger. Det fortsatte å operere flyvninger til fritidsdestinasjoner, hovedsakelig i Middelhavet og Kanariøyene, samt noe langdistansetjeneste fra flere baser i Norden frem til november 2019.
30. oktober 2019 ble det kjent at et nytt investeringskonsortium bestående av den norske forretningsmannen Petter Stordalen (Strawberry Group) og to private firmaer (Altor Equity Partners og TDR Capital) hadde kjøpt Ving Group (også kjent som Thomas Cook Northern Europe) fra AlixPartners som håndterte oppkjøpene av Thomas Cook Airlines Scandinavia, Ving, Tjäreborg og Spies og var også en av likvidatorene til Thomas Cook Group. Etter oppkjøpet ble Thomas Cook Airlines Scandinavia omdøpt til Sunclass Airlines og fikk et nytt flyoperatørsertifikat (AOC).
Mens Thomas Cook Airlines Scandinavia-navnet vil fortsette å være til stede for passasjerer, inkludert på billetter, flyplassskilt og flylakkeringer i en uspesifisert periode under omprofileringsprosessen til Sunclass Airlines-navnet, vil flyselskapet beholde Thomas Cooks originale "sunny heart" -logo som en del av merkevarebyggingen.
26. november 2019 ble det kunngjort at flyselskapet hadde sikret seg sin nye AOC.
I desember 2020, litt over et år siden rebrandet, avduket Sunclass et rebrand, og fjernet Sunny Heart-logoen knyttet til Thomas Cook Group for å gi plass til sin egen nye identitet.
I november 2021 kunngjorde Sunclass Airlines at en Airbus A330neo ville bli levert i 2022 for langdistanseoperasjonene.
Dagens flåte
Per juni 2023 består Sunclass Airlines-flåten av følgende fly:
Azizabad-luftangrepet
Azizabad luftangrepet fant sted fredag den 22. august 2008 i landsbyen Azizabad, som ligger i Shindand-distriktet i Herat-provinsen i Afghanistan. Rundt 90 sivile, 60 barn og 30 voksne, ble drept under angrepet og en rekke bygninger i landsbyen, ble truffet eller ødelagt. En Taliban-kommandant var det planlagte målet for luftangrepet.
Oppsummering av begivenheter
Afghanske regjeringsstyrker og koalisjonsstyrker var i gang med en operasjon i området i jakten på en Taliban-kommandant ved navn Mullah Siddiq. Angrepet på Azizabad ble satt i gang da etterretning indikerte at Siddiq var i landsbyen. I stedet for å sende sivile agenter inn for å bekrefte dette besluttet koalisjonstyrkenes kommandant å tilkalle flyet. En stor forsamling av sivile hadde denne dagen satt hverandre i stevne i Azizabad for å minnes en nylig avdød lokal leder. Anslått 90 mennesker ble drept og mange hjem ble ødelagt, ifølge vitner i en rapport som ble gjort av den afghanske regjering, og som ble bekreftet av United Nations Assistance Mission in Afghanistan (UNAMA), ledet av Kai Eide. Angrepet ble utført av et amerikansk AC-130 fly for bakkeangrep.
Azizabad-beboere
Dagen etter angrepet, lørdag den 23. august 2008, organiserte landsbyboerne en demonstrasjon rettet mot de afghanske troppene som var blitt utstasjonert i Azizabad for å dele ut mat og andre fornødenheter. Adskillige mennesker ble såret under en konfrontasjon mellom beboere og soldatene.
Episoden truer med å drive kile inn mellom allierte
Den afghanske regjering er oppsatt på at få innført ytterligere begrensninger i bruken av slike luftangrep da disse gjentatte feilene, snarere enn å vinne «hjertene og sinnene», risikerer å tape dem alle.
Amerikanske talsmenn fastholder at flertallet av de drepte var opprørere, noe president Hamid Karzais talsmann Humayun Hamidzada avviste. NATOs øverste talsmann i Afghanistan, brigadegeneral Richard Blanchette, har varslet en felles gransking som representanter fra NATO, amerikanske styrker og afghanske myndigheter deltar. Dette blir avvist fra det afghanske regimets side.
Fjodor Mezentsev
Fjodor Vladimirovitsj Mezentsev (født 19. november 1989) er en kasakhstansk skøyteløper som konkurrerer i hurtigløp. Han representerte landet sitt under Vinter-OL 2014 i Sotsji, der hans beste individuelle resultat var nummer 33 på 1000 meter.
Heroin
I Norge er det forbudt å produsere, besitte, omsette og bruke heroin, men i enkelte land brukes heroin i substitusjonsbehandling av opiatavhengige og som smertestillende substans i palliativ pleie. Heroin brukes ellers i all hovedsak som illegalt rusmiddel.
Farmakologiske egenskaper
Heroin er et prodrug som omdannes til 6-monoacetylmorfin (6-MAM) og morfin etter injisering, og effekten på opioid-reseptornivå (μ-, κ- og δ-reseptorer) i sentralnervesystemet og tarm tilsvarer morfin. Heroin har en ekstremt rask halveringstid på 2–6 minutter, og blir da metabolisert til 6-monoacetylmorfin og morfin. Halveringstiden for 6-monoacetylmorfin er 6–25 minutter. Acetylgruppene gjør heroin mer fettløselig enn morfin, og det transporteres dermed langt mer effektivt over blod-hjernebarrieren, slik at virkningen oppnås raskere og kraftigere enn for morfin.
Binding til opioidreseptorer i sentralnervesystemet gir analgesi, eufori, sedasjon, demping av hosterefleks og respirasjon. Overdosedødsfall skyldes som regel respirasjonshemming. I tarmen bidrar heroin til obstipasjon (forstoppelse). Opioidantagonister som naloxon (Narcanti) opphever umiddelbart effekten av heroin.
Medisinsk bruk
Under navnet diamorfin blir heroin brukt som smertestillende middel i Storbritannia, ved sterke akutte eller kronisk smerte, vanligvis ved langtkommen kreft og annen palliativ behandling. I andre land er det mer vanlig å benytte morfin eller andre sterke opioider i slike situasjoner. Medisinsk bruk av diamorfin (sammen med andre sterke opioider som morfin, fentanyl og oksykodon) er kontrollert i Storbritannia av Misuse of Drugs Act 1971 som et «klasse A kontrollert narkotika».
Heroinforskrivning i substitusjonsbehandling
I flere land (Sveits, Tyskland, Nederland, England, Spania, Danmark) er det etablert ordinære behandlingsopplegg der farmasøytisk heroin benyttes som substitusjonspreparat i tillegg til Metadon og Subutex. Studier av heroinassistert behandling er igangsatt i Canada og Belgia. Målsettingen med denne typen behandling har variert fra land til land, og har også endret seg noe over tid. En hovedmålsetting da herointiltakene startet i Tyskland, Sveits og England var å redusere kriminalitet grunnet rusmisbruk. Senere har disse, og andre nystartede tiltak i andre land fått en noe mer helserettet og sosialfaglig profil.
Den første Cochrane-gjennomgangen av alle studier på heroinforskrivning (2006) viste ingen forskjeller mellom metadonforskrivning og heroinforskrivning hva gjaldt helsemessige forhold, retensjon, eller andre mål. Den nyeste metastudien, også utført av the Cochrane collaboration, hadde også med de nyeste studiene fra Storbritannia og Canada. Metastudien viste ingen statistisk signifikante forskjeller mellom forskrivning av heroin og Metadon når det gjelder retensjon, bruk av illegale opiater eller kriminalitet Det var heller ingen forskjell på dødsrisiko mellom gruppene. Derimot var det 61 % flere alvorlige bivirkninger ved bruk av heroin som substitusjonspreparat enn Metadon, en stor og statistisk signifikant forskjell. Tre av studiene målte bruk av andre rusmidler i studieperioden. Disse studiene viste statistisk signifikant mindre bruk av andre rusmidler (enn opiater) ved bruk av heroinsubstitusjon framfor Metadon alene.
Effekter
Raske effekter av heroin avhenger av hvilken tilførselsvei som benyttes. Studier har vist at den subjektive gleden av narkotikabruk (Den igjen forsterkende komponenten av avhengighet) er proporsjonal med økningen av hastigheten i blodkonsentrasjonen. Intravenøs injeksjon gir den raskeste og mest intense tilstrømningen innen syv-åtte sekunder. Intramuskulær injeksjon gir en relativt treg start på fem til åtte minutter. Sniffing eller røyking når maksimal effekt innen 10–15 minutter. Tatt oralt, tar det omtrent en halv time før effektene begynner, med fravær av en hastig tilstrømming.
Bivirkninger
I tarmen bidrar heroin til obstipasjon (forstoppelse). Andre vanlige bivirkninger er sløvhet, konsentrasjonsvansker, elveblest (kløe, rødhet), urinretensjon, ødemer (vannansamlinger i kroppen), lungeødem, kvalme, langvarig oppkast, skjelvinger, dyspepsi («sur mage»), bradykardi (hjertearytmi), muskelsvakhet og lavt blodtrykk.
Bov kommune
Bov kommune (tysk: Bau), var en kommune sør i Jylland i Sønderjyllands amt i Danmark som ble dannet ved kommunalreformen i 1970. Kommunens administrasjonssentrum lå i Padborg. Ved den påfølgende kommunalreformen i 2007 ble kommunen del av den nye Aabenraa kommune.
Heroin
Historikk
Heroin ble første gang fremstilt av den britiske kjemikeren C.R.A Wright i 1874.
På 1890-tallet oppdaget Heinrich Dreser i det farmasøytiske selskapet Bayer AG i Tyskland at diacetylmorfin var mer potent enn morfin. Bayer registrerte Heroin som varemerke; navnet kommer fra det tyske heroisch, «heroisk», en betegnelse som ble brukt om medisiner med «stor, kraftig, ekstrem» virkning også i små doser, og sikter til at den nye «vidundermedisinen» angivelig var ti ganger mer virkningsfull enn morfin.
Bov kommune
Rundt Bov lå kommunene Gråsten i nordøst, Lundtoft på nordsiden og Tinglev i vest. Kommunens sørgrense er samtidig en del av Danmarks grense med Tyskland.
Heroin
Historikk
Fra 1898 til 1910 ble Heroin internasjonalt markedsført som en morfinerstatning som ikke skapte avhengighet, kunne brukes som hostemedisin for barn og kurere alt fra alkoholabstinenser til kreft, depresjon, forkjølelse og tuberkulose. Bayer mistet imidlertid rettighetene til varemerket heroin, som for aspirin, som følge av første verdenskrig.
Bov kommune
Kommunalreformen av 1970
Under kommunalreformen i 1970 ble de følgende sognene slått sammen til Bov kommune:
Heroin
Historikk
I USA ble heroin godkjent av helsemyndighetene i 1906, men forbudt ved lov i 1924. Verdens legestand hadde da gradvis fått erfare at det nye smertestillende superstoffet likevel gjorde brukerne avhengige og ga alvorlige bivirkninger.
Bov kommune
Kommunalreformen av 2007
Ved kommunalreformen i 2007 ble kommunen slått sammen med Lundtoft, Rødekro, Tinglev og Aabenraa til Aabenraa kommune i den nye Region Syddanmark. Kommunens areal er etter dette 951 km² og den har 60 044 (2007) innbyggere.
Heroin
Forskrivning
I 1926 etablerte Storbritannia etter sterkt politisk press heroinforskrivning etter en rapport fra Rollstonkomiteen. Pasientgruppen besto hovedsakelig av leger. Ordningen ble opprettholdt de neste 40 årene: Omsetning og bruk av heroin var i utgangspunktet illegalt, men leger kunne forskrive heroin til brukere «hvis seponering kunne være skadelig eller veldig ubehagelig for pasienten». Denne politikken kontrollerte de synlige heroinproblemene i England frem til 1960.
Holdninger og brukergruppen begynte å endre seg, og fra 1964 og fram til 1980-tallet fikk bare spesialist-klinikker og utvalgte leger lov til å forskrive heroin til brukere. Fra 1970 ble forskrivning av metadon i lave doser (inntil 40 mg per dag) tillatt. Fra 2001 begynte også Storbritannia med såkalt optimaliserte metadondoser, samtidig som fastleger ikke lenger uten videre kunne forskrive heroin (se Harold Shipman). Interessen for heroin på resept sank raskt, og idag er det bare 100–200 brukere i England som får heroin på resept.
Produksjon og omsetning
Det illegale markedet for heroin er enormt på verdensbasis. Den største produsenten er Afghanistan, som etter et forbud mot dyrking av opiumsvalmue innført av Taliban i 2001 reduserte sin produksjon med 95 %. Dette kan ha vært med manipulasjon av markedet for øyet, ettersom både Mujahideen og de ulike krigsherrene som kom til å utgjøre Taliban tidligere hadde benyttet heroinproduksjonen som inntektskilde. I tillegg var 1999, året før Talibans forbud trådte i kraft, det året med høyest produksjon av opiumsvalmuer noen sinne. Tørkede opiater kan lagres lenge og resultatet av forbudet var en enorm prisstigning på heroin, som kan ha gitt store summer til Talibans ledelse og dermed ha vært med å finansiere 9/11. Amerikanske styrker har i samarbeid med FN og afghanske ledere, blant annet guvernøren i Balkh, Ustad Atta Mohammad Noor, hatt suksess med å utrydde opiumsvalmuen nord i Afghanistan. I Balkh-provinsen ble arealet som ble benyttet til dyrking av opiumsvalmuen redusert fra 7,200 hektar i 2005 til 0 hektar i 2007. I andre områder har dette feilet på grunn av korrupsjon blant afghanske embetsmenn og motvilje i sivilbefolkningen mot å gå over til andre avlinger. Det er meste av produksjonen foregår nå i områder kontrollert av Taliban som benytter heroinproduksjonen for å finansiere videre krigføring og terror. Dette er et stort problem ettersom det å fjerne opiumsvalmuen i noen områder gir en økt inntekt for de som fortsatt produserer. Opiumsvalmuen dyrkes også i Midtøsten, Pakistan og i Øst-Asia, særlig i Myanmar, Thailand, Vietnam, Laos og Yunnan-provinsen i Kina. Det dyrkes også opiumsvalmuer i Sinaloa-provinsen i Mexico og i Colombia.
Heroinavhengighet
Som alle opioider er heroin sterkt avhengighetsskapende. Det gir rask og kraftig eufori, og kort tids bruk medfører ofte kraftig abstinenssyndrom dersom tilgangen på opioid opphører. Etterhvert vil den euforiske effekten bli mindre, og hovedgrunnen for videre bruk av heroin er å unngå abstinens. Avhengighet av heroin klassifiseres i de offisielle diagnosesystemene ICD-10 og DSM-IV som en psykisk lidelse. En rekke sosiale problemer som kriminalitet og prostitusjon er knyttet til heroinavhengighet. Heroinavhengige utsetter seg ofte for stor helserisiko knyttet til bruk av sprøyter (overdose eller smitte i forbindelse med deling av sprøyter), andre rusmidler, kriminalitet og belastende livsstil.
Behandling av heroinavhengighet har i Norge tradisjonelt vært basert på sosialfaglige prinsipper, men opiatavhengighet anses i dag i større grad som en lidelse som også kan behandles medikamentelt. Legemiddelassistert rehabilitering (LAR) er nå den dominerende behandlingsformen. Innen LAR får opiatavhengige mennesker tilbud om substitusjonsbehandling med opiatpreparater som har mer langvarig effekt og mindre ruseffekt enn heroin. For mange fører dette til en betydelig høyere livskvalitet hvor de slipper å leve i kriminelle miljøer. LAR-klientene er fortsatt opiatavhengige, men bruken er nøye kontrollert, gir ikke ruseffekt og er forenlig med vanlig livsførsel med hensyn på arbeid, bilkjøring og kontakt med andre mennesker. Opiatpreparater som forskrives innen LAR-tiltak er Metadon, Subutex og Suboxone. I den senere tid har det også vært gjort forsøk med Naloxon implantat, da dette har vist seg ganske virksomt i behandlingen av opiatavhengighet.
Vangestadloftet
Vangestadloftet er et middelalderloft på gården Nordre Vangestad i Flesberg i Numedal. Det er bygd ca. 1300. Bygget er laftet med både findalslaft og raulandslaft. Det har opprinnelig vært soverom i 2. etasje. Loftet har sval på fire sider. Det er inngangsportaler i begge etasjene. På portalen i 2. etasje er det et utskåret mannshode og to ormer. Dette skal kanskje forestille «Gunnar i ormegården» som nevnes i heltekvadet om Sigurd Fåvnesbane).
Thomas Tallis
Thomas Tallis (født ca. 1505, død 23. november 1585) var en engelsk renessansekomponist. Han er mest kjent for sin kormusikk.
Liv
Man vet svært lite om livet hans, og første gang man hører om han, er i 1530, da han var organist i Kent. Allerede da var han tydeligvis en respektert musiker og komponist. I 1535 byttet han jobb, og begynte å jobbe i St. Mary-at-Hill i London. I denne jobben kom han i kontakt med hoffet, og han startet en langvarig forbindelse med dem. Fra 1538 til 40 jobbet han ved et kloster i Essex, før han begynte å synge i koret ved Canterburykatedralen.
Tallis jobbet for hoffet ved siden av andre jobber, og i et skriv fra 1577 blir det sagt at han har jobbet for hoffet i førti år. Han jobbet for Henry VIII, Edward VI, Mary og Elizabeth som sanger, komponist, dirigent og organist. Som takk for dette, fikk han og hans læresvein William Byrd i 1573 enerett til å trykke musikk i England for 21 år.
Tallis komponerte et av de største korstykkene noensinne, motetten Spem in alium nunquam habui (se nedenfor) for 40 stemmer (åtte kor av fem stemmer hver, kanskje for Elizabeth I sin 40. bursdag), og var kanskje med det i konkurranse med den italienske komponisten Alessandro Striggio den eldres førtistemmig motett Ecce beatam lucem.
Boris Akunin
Grigori Shalvovisj Tsjkhartisjvili (russisk: Григорий Шалвович Чхартишвили, georgisk: გრიგოლ ჩხარტიშვილი) er mest kjent under pseudonymet Boris Akunin (russisk: (Борис Акунин) (født 20. mai 1956 i Zestafoni i Den georgiske sosialistiske sovjetrepublikk) er en russiskspråklig forfatter og oversetter.
Han flyttet til Moskva i 1958. Inspirert av det japanske Kabuki-teateret, begynte han ved instituttet for asiatiske og afrikanske studier ved Statsuniversitetet i Moskva og er nå en ekspert på Japan. Han har studert japansk og tilbrakte senere ett år i Japan.
Under sitt fødenavn var han sjefredaktør for en 20-binds antologi over japansk litteratur og som redaktør for andre faglitterære verk, og som leder av det såkalte Pusjkin-biblioteket, tilknyttet George Soros. Under sitt fødenavn har han også stått for oversettelser av japansk, amerikansk og britisk litteratur.
Han har oversatt en rekke bøker til russisk fra japansk og engelsk. I 1999 skrev han sitt sentrale essay Forfatteren og selvmordet. Første bok i hans internasjonalt kjente kriminalromanserie om Erast Fandorin, Vinterdronningen, kom på norsk i 2002.
Romanene om Erast Fandorin (7 av dem er gitt ut på norsk, 5-6 bok er trykt i den samme bok) er:
Noen av bøkene er også filmatisert:
Mikhail av Russland
Mikhail Fjodorovitsj Romanov (russisk: Михаил Фёдорович Романов) (født 12. juli 1596, død 13. juli, 1645), var sønn av Fjodor Nikititsj Romanov («Filaret») og Xenia Ivanova Tsjestova («Marfa»). Ble valgt til tsar av den nasjonale folkehær 7. februar, 1613, etter at de hadde fordrevet polakkene. Han var den første tsar i Romanovslekten.
Bakgrunn og oppvekst
Ivan den grusomme døde i 1584, og hans sønn Fjodor I overtok tronen med støtte fra sin mor Anastasia Romanovnas bror Nikita Romanovitsj. Men Nikita døde like etter, og ble etterfulgt av sin sønn som het Fjodor liksom sin fetter, tsar Fjodor I, men senere fikk prestenavnet «Filaret». Tsar Fjodor døde barnløs i 1598, og tronkandidatene da var Fjodors minister Boris Godunov som også var gift med Fjodors søster - og Filaret, eldste brorsønn av den avdøde tsarina Anastasia Romanovna. Han og konen Xenia fikk seks barn, men bare en datter og en sønn - den senere tsar Mikhail - vokste opp. Familien bodde i Varvarkagaten, like ved den røde plass. Det huset ble kjøpt av tsar Aleksander II til sin kroning i 1856. Det meste av bygget er mye nyere, men den opprinnelige delen er fra 1400-tallet, og der vokste Mikhail opp.
Ivan den grusommes sønn Dmitrij døde av et angivelig selvpåført knivstikk i halsen under et epileptisk anfall, så Boris Godunov var kandidaten stenderforsamlingen valgte til ny tsar. Han beseiret khanatet Sibr, og la dermed Sibir under Russland; men selve Russland var herjet av sult og epidemier, og Filaret skapte uro med rykter om at Dmitrij i virkeligheten flyktet til Polen og vokste opp der. I 1600 gikk Godunov løs på Romanovene. Filaret og hans fire brødre ble anklaget for landssvik og svartekunst, deres eiendommer beslaglagt og de selv sendt i eksil til Arktis. Tre av dem omkom, bare Ivan og Fjodor Romanov overlevde, men for å sikre at Fjodor aldri kunne bli tsar, ble han tvangsinnviet som geistlig - det var da han fikk navnet Filaret. På samme vis ble hans kone gjort til nonne, og omdøpt fra Xenia til Marfa. Sønnen Mikhail var fem år og ble overlatt til sin farbror Aleksander Romanovs kone. I 15 skremmende måneder bodde de i landsbyen Belozersk før de fikk flytte til en Romanov-eiendom. Godunov torde ikke helt utslette Romanovene - ikke minst fordi tsarevitsj Dmitrj omkom under så merkelige omstendigheter.
Boris Godunov døde, og hans sønn ble myrdet. I 1605 holdt «Falske Dmitrij 1» sitt inntog i Moskva og jukset seg til å bli kronet til tsar. Han skapte skandale ved å gifte seg med en polsk katolikk, «heksen Marinka», og krone henne. Snart reiste bojarene seg til opprør og drepte den flyktende tsaren, som ble fremvist, naken med oppskåret buk, og en sekkepipe i munnen for å ha «danset etter djevelens pipe». Som tronkandidater stod det umulige valget mellom Filaret som var munk, hans bror Ivan som var dårlig likt, og Mikhail som var for ung. Til sist ble lederen for opprøret valgt til tsar Vasilij IV, mens Filaret ble utnevnt til patriark og brukte sin posisjon til å motarbeide Vasilij, inntil denne forviste ham til Rostov. Mikhail var ti år, og flyttet med foreldrene dit.
Snart dukket en «Falske Dmitrij 2» opp, og «heksen Marinka» måtte bekrefte at han var identisk med «Falske Dmitrij 1». De giftet seg - i hemmelighet, for hvis inntrengeren faktisk var «Falske Dmitrij 1», var de jo allerede gift. Imidlertid ble han drept av sin egen livvakt, men enken Marinka nedkom med en sønn og holdt seg hos kosakkene. Tsar Vasilij var så presset at han måtte be svenskekongen Gustav II Adolf om hjelp, og svenske tropper okkuperte Novgorod. «Falske Dmitrij 2» fikk hjelp fra kosakker til å erobre sørområdene og Rostov, der Filaret ble tatt til fange i oktober 1608. Tsar Vasilij ble avsatt i et bojarkupp der Ivan Romanov deltok. Nå var det Vasilij som ble gjort til munk, så han aldri kunne ta makten igjen. Filaret dro til Smolensk for å forhandle med den polske kongen Sigismund III, om ikke kongens sønn Władysław IV Vasa kunne konvertere til ortodoks tro og bli russisk tsar. Syv bojarer ønsket ham på tronen. Imens var Moskva okkupert av polske leietropper som tømte skattkammeret i Kreml, der Mikhail var etterlatt sammen med sin farbror Ivan. Filaret ble satt i fengsel i Polen mens befolkningen i Novgorod uttrykte ønske om å få Gustav II Adolf som russisk tsar. I mars 1611 kom kosakkene til Moskva med «heksen Marinka» og hennes sønn. Polakkene satte fyr på byen og trakk seg tilbake til Kreml, der Mikhail, hans mor og bojarene satt fanget. Først 26. oktober 1612 overga polakkene seg og satte fangene fri.